घड़साना:फीस निर्धारण की मांग पर एबीवीपी का धरना जारी
छात्रोंकी विभिन्न समस्याओं को लेकर एबीवीपी छात्र संगठन का प्रदर्शन तीसरे दिन भी जारी रहा। एबीवीपी के जिला संयोजक विकास चौधरी के नेतृत्व मे एचकेएम महाविद्यालय के समक्ष दिए धरने को संबोधित करते हुए वक्ताओं ने कहा कि कॅालेज प्रशासन छात्रों की मांगों को लेकर गंभीर नहींं है। इसके विरोधस्वरूप आंदोलन तेज किया जाएगा। इसके पश्चात छात्रों ने अपनी मांगों को लेकर एसडीएम को ज्ञापन सौंपा। चौधरी ने बताया कि ज्ञापन में बीपीएल विद्यार्थियों की फीस 30प्रतिशत करने तथा अन्य विद्यार्थियों की फीस निर्धारित की जाने प्रेक्टिकल विषय के नाम पर अतिरिक्त शुल्क बंद करने की मांग की गई। ज्ञापन में चेताया कि छात्रों की मांगें नही माने जाने पर एबीवीपी आंदोलन तेज करेगी। इस मौके पर इकाई अध्यक्ष राहुल सारस्वत, देवेंद्र पेसिया, कुलदीप चौधरी, लखविंद्रा खोसा, रामेश्वर जाखड़, विनोद बेनीवाल, चंदन मीठिया सहित अनेक छात्र उपस्थित थे।
घड़साना. ज्ञापन सौंपते हुए एबीवीपी छात्र संगठन के पदाधिकारी।
hin_Deva hin_Deva hin_Deva